འཇམ་དཔལ་བདེ་བ་ཆེན་པོའི་སྒྲུབ་ཐབས་བཞུགས་སོ།
།དང་པོ་ཕྱི་ལྟར་སྒྲུབ་
པ་ནི། རང་གི་སྤྱི་བོར་པད་ཟླའི་སྟེང༌། །འཇམ་དཔལ་དམར་སེར་ཕྱག་བཞི་པ། །
བདེ་ཆེན་ཡུམ་དང་གཉིས་མེད་སྦྱོར། །མོས་གུས་ཕྱོགས་དུས་རྒྱལ་བ་བདེ་བ་ཆེན་པོར་
གསོལ་བཏབ་སྦྱོར་མཚམས་ནས། །བདུད་རྩིའི་རྒྱུན་བྱུང་སྤྱི་བོ་ནས། །རང་
ལུས་ཐེམ་མེར་གང་བར་བསམ། །ནང་ལྟར་སྒྲུབ་པའི་རིམ་པ་ནི། རང་ཉིད་འཇམ་
388

འཇམ་དཔལ་གཟུངས་སྒྲུབ་སོགས།
37
དཔལ་བདེ་བ་ཆེ།
།དམར་སེར་རལ་པོད་མདའ་གཞུ་ཅན། །ཡུམ་དང་གཉིས་
མེད་སྦྱོར་བ་ཡི། །ཐུགས་ཀར་པདྨ་ཟླ་བའི་སྟེང༌། །ཐུགས་སྲོག་དྷཱིཿལ་སྔགས་
ཀྱིས་བསྐོར། །འོད་འཕྲོས་རྒྱལ་མཆོད་འགྲོ་སྒྲིབ་སྦྱང༌། །སྣང་སྲིད་བདེ་ཆེན་
དག་པའི་ཞིང༌། །ཐམས་ཅད་རྡོ་རྗེའི་སྔགས་སྒྲ་འུར། །བདེ་ཆེན་དྭངས་མའི་
བདུད་རྩི་ཀུན། །བཀུག་སྟེ་བདག་སྙིང་ཐིམ་པར་བསམ། །ཨོཾ་མཉྫུཤྲཱི་ཛྙཱ་ན་
ས་ཏྭ་མ་ཧཱ་སུ་ཁ་ཧཱུྃ་ཨཱཿ གསང་སྔགས་རྒྱལ་པོ་འབུམ་ནི་བཟླ། །ཉི་ཤར་རྒྱལ་ཁམས་འོད་ཀྱིས་གང་། །
མེ་ཏོག་འཐུ་དང་རོལ་མོ་འཁྲོལ། །གཞོན་ནུའི་ཚོགས་ཀྱིས་མཆོད་ཅིང་འདུ། །ཁྲི་ལ་འདུག་དང་མཁའ་ལ་
འཕུར། །གང་རུང་རྨིས་ན་ངེས་པར་འགྲུབ། །གསང་བ་ཐོ་རངས་དུས་ཀྱི་ཚེ། །རང་ཉིད་འཇམ་དཔལ་ཡབ་
ཡུམ་གསལ། །ཐོག་མར་རླུང་རོ་ལན་གསུམ་བསལ། །སྙིང་གའི་དྷཱིཿལས་འོད་འཕྲོས་པས། །འཁོར་འདས་
སྣང་སྲིད་ཐམས་ཅད་ཀུན། །བདེ་ཆེན་ངོ་བོར་མེར་གྱིས་ཞུ། །ཐམས་ཅད་དྭངས་མ་འོད་ལྔའི་མདངས། །
འུབ་གྱིས་བསྡུས་ཏེ་རང་ལུས་གང༌། །གཉུག་མའི་སྲོག་དང་དབྱེར་མེད་པའི། །མི་ཤིགས་ཐིག་ལེར་འོད་འབར་
བསམ། །སྦྱོར་བ་བཞི་ལྡན་བུམ་ཅན་རླུང༌། །ཅི་ལྟར་ནུས་པར་ཡུན་བསྲིང་གཟུང༌། །ཞག་བདུན་འབད་ཀྱང་
དངོས་གྲུབ་ཐོབ། །ཐབས་འདིས་བདེ་དྲོད་ཡེ་ཤེས་འཕེལ། །རྡོ་རྗེ་ཚེ་དང་ལང་ཚོ་འགྲུབ། །ཤིན་ཏུ་ཟབ་མོ་
དགོངས་པའི་རྩལ།།ཉམས་སུ་བླངས་ན་ཡིད་ཆེས་སྐྱེད། །ས་མ་ཡཱ་རྒྱ༔ རབ་ཚེས་ས་ཕག་ཟླ་བ་གཅིག་པའི་
ཚེས་བཅོ་ལྔ་ལ་རྫ་རྒྱལ་དགོན་དུ་དྷཱིས་བྲིས་པ་མངྒ་ལཾ། །